CELEX: 32020Q0827(01)
Language: bg
Date: 2020-07-06 00:00:00
Title: Решение № 64 на Управителния съвет на Европейската служба за подкрепа в областта на убежището от 6 юли 2020 година за приемане на вътрешни правила, свързани с ограниченията на определени права на субекти на данни във връзка с обработването на лични данни в рамките на функционирането на EASO

27.8.2020   
               
               
                  BG
               
               
                  Официален вестник на Европейския съюз
               
               
                  L 279/15
               
            
         РЕШЕНИЕ № 64 НА УПРАВИТЕЛНИЯ СЪВЕТ НА ЕВРОПЕЙСКАТА СЛУЖБА ЗА ПОДКРЕПА В ОБЛАСТТА НА УБЕЖИЩЕТО
         от 6 юли 2020 година
         за приемане на вътрешни правила, свързани с ограниченията на определени права на субекти на данни във връзка с обработването на лични данни в рамките на функционирането на EASO
         УПРАВИТЕЛНИЯТ СЪВЕТ,
         като взе предвид Договора за функционирането на Европейския съюз,
         като взе предвид Регламент (ЕС) 2018/1725 на Европейския парламент и на Съвета от 23 октомври 2018 г. относно защитата на физическите лица във връзка с обработването на лични данни от институциите, органите, службите и агенциите на Съюза и относно свободното движение на такива данни и за отмяна на Регламент (ЕО) № 45/2001 и Решение № 1247/2002/ЕО (1) („Регламент (ЕС) 2018/1725“), и по-специално член 25 от него,
         като взе предвид Регламент (ЕС) № 439/2010 на Европейския парламент и на Съвета от 19.5.2010 създаване на Европейска служба (2) за подкрепа в областта на убежището и по-специално член 29,
         Като взе предвид становището на Европейския надзорен орган по защита на данните (ЕНОЗД) от 20.5.2020 г. и Ръководството на ЕНОЗД относно член 25 от новия регламент и вътрешните правила,
         като има предвид,
         че:
         
                     (1)
                  
                  
                     EASO осъществява своите дейности в съответствие с Регламент (ЕС) № 439/2010.
                  
               
                     (2)
                  
                  
                     В съответствие с член 25, параграф 1 от Регламент (ЕС) 2018/1725 ограниченията на прилагането на членове 14—21, 35 и 36, както и на член 4 от този регламент, доколкото разпоредбите му съответстват на правата и задълженията, предвидени в членове 14—21, когато не са на основата на правни актове, приети въз основа на Договорите, следва да се основават на вътрешни правила, приети от EASO.
                  
               
                     (3)
                  
                  
                     Тези вътрешни правила, включително разпоредбите относно оценката на необходимостта и пропорционалността на дадено ограничение, не следва да се прилагат, когато в правен акт, приет въз основа на Договорите, е предвидено ограничение на правата на субектите на данни.
                  
               
                     (4)
                  
                  
                     Когато изпълнява задълженията си във връзка с правата на субект на данни съгласно Регламент (ЕС) 2018/1725, EASO преценява дали е приложимо някое от изключенията, предвидени в този регламент.
                  
               
                     (5)
                  
                  
                     В рамките на административното си функциониране EASO може да извършва административни проверки, дисциплинарни производства, предварителни дейности, свързани със случаи на потенциални нередности, докладвани на Европейската служба за борба с измамите (OLAF), да обработва случаи на подаване на сигнали за нередности, да осъществява (формални и неформални) процедури, свързани с тормоз, вътрешни и външни оплаквания, да провежда вътрешни одити, разследвания от страна на длъжностното лице за защита на данните в съответствие с член 45, параграф 2 от Регламент (ЕС) 2018/1725 и вътрешни разследвания на сигурността (на ИТ), както и да разглежда молби на членове на персонала за достъп до медицинските им картони.
                     EASO обработва няколко категории лични данни, включително категорични данни („обективни“ данни, например данни за самоличност, данни за връзка, данни за професионалната дейност, административна информация, данни, получени от специфични източници, електронни съобщения и пренос на данни) и/или несигурни данни („субективни“ данни, свързани със случая, например разсъждения, данни относно поведението, оценки, данни относно работата и подхода, както и данни, свързани или предоставени във връзка с предмет на процедурата или дейността).
                  
               
                     (6)
                  
                  
                     EASO, представлявана от своя изпълнителен директор, изпълнява функцията на администратор на данни, независимо дали ролята на администратора е делегирана на допълнителни субекти в рамките на EASO, за да се отразят оперативните отговорности за специфични операции по обработване на лични данни.
                  
               
                     (7)
                  
                  
                     Личните данни се съхраняват в сигурна електронна среда или на хартия с оглед на предотвратяването на злоупотребата или незаконния достъп до тях от лица, които не е необходимо да се запознават с тях, или предаването на данни на такива лица.. Обработваните лични данни се запазват за не по-дълго, отколкото е необходимо и подходящо за целите, за които се обработват за предвидения период в Уведомленията а за защита на данните или регистрите на EASO.
                  
               
                     (8)
                  
                  
                     Настоящите вътрешни правила следва да се прилагат към всички операции по обработване, извършвани от EASO, при провеждане на административни проверки, дисциплинарни производства, предварителни дейности, свързани със случаи на потенциални нередности, докладвани на OLAF, процедури за подаване на сигнали за нередности, (формални и неформални) процедури, свързани със случаи на тормоз, обработване на вътрешни и външни оплаквания, вътрешни одити, разследванията, извършвани от длъжностното лице за защита на данните в съответствие с член 45, параграф 2 от Регламент (ЕС) 2018/1725, разследвания на сигурността (на ИТ), провеждани на вътрешно ниво или с участието на външни служители (например екип за незабавно реагиране при компютърни инциденти за институциите, органите и агенциите на ЕС (CERT-EU), както и при разглеждане на молби на членовете на персонала за достъп до медицинските им картони.
                  
               
                     (9)
                  
                  
                     Настоящите вътрешни правила следва да се прилагат към операции по обработване, извършвани преди започване на горепосочените процедури, по време на тези процедури и по време на наблюдението на последващите действия във връзка с резултата от тези процедури. Те следва да включват съдействие и сътрудничество, предоставяно от EASO на националните органи и международните организации извън рамките на административните разследвания на Органа.
                  
               
                     (10)
                  
                  
                     В случаите, за които са приложими вътрешните правила, EASO следва да даде обосновка на причините, поради които ограниченията са строго необходими и пропорционални в демократично общество, както и да гарантира, че са съобразени с характера на основните права и свободи.
                  
               
                     (11)
                  
                  
                     В тази рамка EASO е задължена да зачита във възможно най-голяма степен основните права на субектите на данни при изпълнението на горепосочените процедури, и по-специално тези, които са свързани с правото на субекта на данни на предоставяне на информация, правото на субекта на данни на достъп, правата на субекта на данни на коригиране, изтриване и ограничаване на обработването, както правата на съобщаване на субекта на данни за нарушение на сигурността на личните данни или на поверителност на електронните съобщения, заложени в Регламент (ЕС) 2018/1725.
                  
               
                     (12)
                  
                  
                     Същевременно EASO може да има задължението да ограничи правото на информация, която да бъде предоставена на субекта на данни, или други права на субекта на данни, за да защити по-специално собствените си разследвания, разследванията и производствата на други публични органи, както и правата на други лица, участващи в разследване на EASO или други процедури.
                  
               
                     (13)
                  
                  
                     EASO следва периодично да наблюдава дали продължават да се прилагат условията, които обосновават ограничаването, и да го премахва, веднага щом спрат се прилагат.
                  
               
                     (14)
                  
                  
                     Администраторът следва да информира длъжностното лице за защита на данните в момента, когато се прилага ограничението, както и по време на последващи прегледи, и да го включи в цялата процедура, докато ограничението не бъде премахнато.
                  
               ПРИЕ НАСТОЯЩОТО РЕШЕНИЕ:
         
            Член 1
            Предмет и обхват
            
               1.   С настоящото решение се установяват правилата, свързани с условията, при които EASO може да ограничи прилагането на правата, залегнали в членове 14—21, 35 и 36, както и член 4 от Регламент (ЕС) 2018/1725 в контекста на процедурите, установени в параграф 2 в съответствие с член 25 от същия регламент.
            
            
               2.   В рамките на административното функциониране на EASO настоящото решение се прилага за операции по обработване на лични данни от EASO за целите на: провеждане на административни проверки и дисциплинарни производства, предварителни дейности, свързани със случаи на потенциални нередности, докладвани на OLAF, обработване на случаи на подаване на сигнали за нередности, (формални и неформални) процедури, свързани с тормоз, обработване на вътрешни и външни оплаквания, провеждане на вътрешни одити, разследвания, извършени от длъжностното лице за защита на данните в съответствие с член 45, параграф 2 от Регламент (ЕС) 2018/1725, разследвания на сигурността (на ИТ), провеждани на вътрешно ниво или с участието на външни служители (например CERT-EU), както и разглеждане на молби на членове на персонала за достъп до медицинските им картони.
            
            
               3.   Категориите на въпросните данни са категорични данни („обективни“ данни, например данни за самоличност, данни за връзка, данни за професионалната дейност, административна информация, данни, получени от специфични източници, електронни съобщения и пренос на данни) и/или несигурни данни („субективни“ данни, свързани със случая, например разсъждения, данни относно поведението, оценки, данни, свързани с работата и подхода, както и данни, свързани или предоставени във връзка с предмет на процедурата или дейността).
            
            
               4.   Когато изпълнява задълженията си във връзка с правата на субект на данни съгласно Регламент (ЕС) 2018/1725, EASO преценява дали е приложимо някое от изключенията, предвидени в този регламент.
            
            
               5.   При спазване на условията, определени в настоящото решение, ограничения могат да се прилагат по отношение на следните права: правото на информация, която да бъде предоставена на субекта на данни, право на субекта на данни на достъп, права на субекта на данни на коригиране, изтриване и ограничаване на обработването на данни, както и права на информиране на субекта на данни за нарушение на сигурността на личните данни и поверителност на електронните съобщения.
            
         
         
            Член 2
            Определяне на администратора и гаранции
            
               1.   EASO въвежда следните предпазни мерки за предотвратяване на злоупотреба или незаконен достъп или прехвърляне:
               
                           а)
                        
                        
                           документите на хартия се съхраняват в обезопасени шкафове и са достъпни само за упълномощения персонал;
                        
                     
                           б)
                        
                        
                           всички данни в електронен формат се съхраняват в сигурно ИТ приложение според стандартите за сигурност на EASO както и в специфични електронни папки, достъпни само за упълномощения персонал. Индивидуално се предоставят подходящи нива на достъп;
                        
                     
                           в)
                        
                        
                           ИТ средата на EASO е достъпна чрез система с единна идентификация и се свързва автоматично с потребителското име и паролата на потребителя. Сигурността на електронните регистри се гарантира, за да се запази поверителността и неприкосновеността на съдържащите се в тях данни;
                        
                     
                           г)
                        
                        
                           всички лица с достъп до данните са обвързани със задължение за поверителност;
                        
                     
            
               2.   Администраторът на операциите по обработване е EASO, представлявана от своя изпълнителен директор, който може да делегира функцията на администратора. В случаите, когато изпълнителният директор е обект на административно разследване, дисциплинарно производство или вътрешно разследване, Управителният съвет представлява EASO в ролята на контролиращ орган (тъй като Управителният съвет на EASO е този, който назначава изпълнителния директор). Субектите на данни се информират за делегирания администратор чрез уведомления за защитата на личните данни или чрез регистри, публикувани на уебсайта и в интранета на EASO.
            
            
               3.   Срокът на запазване на личните данни, посочен в член 1, параграф 3 от настоящото решение, не е по-дълъг от необходимото и е подходящ за целите, за които се обработват данните. При всички случаи той не е по-дълъг от срока на запазване, посочен в уведомления за защитата на личните данни или регистрите, посочени в член 3, параграф 3 от настоящото решение.
            
            
               4.   В случаите, когато EASO обмисля да наложи ограничение, рисковете за правата и свободите на субектите на данни се оценяват по-специално спрямо риска за правата и свободите на други субекти на данни и риска от подкопаване на ефекта от разследванията или процедурите на EASO, по-специално чрез унищожаване на доказателства. Рисковете за правата и свободите на субекта на данни засягат главно, но не се ограничават до рискове за репутацията и рискове за правото на защита и правото на изслушване.
            
         
         
            Член 3
            Ограничения
            
               1.   Всяко ограничение се прилага от EASO само въз основа на едно или повече основания, изброени в член 25, параграф 1, букви а)—i) от Регламент (ЕС) 2018/1725. По-специално, в контекста на целите на обработването на лични данни, посочени в член 1, параграф 2 от настоящото решение, ограниченията могат да имат следните основания:
               
                           а)
                        
                        
                           по отношение на провеждането на административни проверки и дисциплинарни производства, ограниченията може да се основават на член 25, параграф 1, букви б), в), ж) и з) от Регламент (ЕС) 2018/1725;
                        
                     
                           б)
                        
                        
                           по отношение на предварителни дейности, свързани със случаи на потенциални нередности, докладвани на OLAF, ограниченията може да се основават на член 25, параграф 1, букви б), в), е), ж) и з) от Регламент (ЕС) 2018/1725;
                        
                     
                           в)
                        
                        
                           по отношение на процедури за подаване на сигнали за нередности, ограниченията може да се основават на член 25, параграф 1, букви б), в), е), ж) и з) от Регламент (ЕС) 2018/1725;
                        
                     
                           г)
                        
                        
                           по отношение на (формални и неформални) процедури, свързани със случаи на тормоз, ограниченията може да се основават на член 25, параграф 1, букви б), е), з) и и) от Регламент (ЕС) 2018/1725;
                        
                     
                           д)
                        
                        
                           по отношение на обработване на вътрешни и външни оплаквания, ограниченията може да се основават на член 25, параграф 1, букви в), д), ж) и з) от Регламент (ЕС) 2018/1725;
                        
                     
                           е)
                        
                        
                           по отношение на вътрешни одити, ограниченията може да се основават на член 25, параграф 1, букви в), ж) и з) от Регламент (ЕС) 2018/1725;
                        
                     
                           ж)
                        
                        
                           по отношение на разследванията, извършвани от длъжностното лице по защита на данните в съответствие с член 45, параграф 2 от Регламент (ЕС) 2018/1725, ограниченията може да се основават на член 25, параграф 1, букви в), ж) и з) от посочения регламент;
                        
                     
                           з)
                        
                        
                           по отношение на разследвания на сигурността (на ИТ), провеждани на вътрешно ниво или с участието на външни служители (например CERT-EU), ограниченията може да се основават на член 25, параграф 1, букви в), г), ж) и з) от Регламент (ЕС) 2018/1725;
                        
                     
                           i)
                        
                        
                           при разглеждане на молби за достъп до собствения медицински картон, ограниченията може да се основават на член 25, параграф 1, буква з) от Регламент (ЕС) 2018/1725.
                        
                     
            
               (2)   Като специфично приложение на целите, описани в параграф 1 по-горе, EASO може да наложи ограничения върху правата, посочени в член 1, параграф 5 от настоящото решение, при следните обстоятелства:
               
                           а)
                        
                        
                           когато друга институция, орган, служба или агенция на Съюза има право да ограничи упражняването на тези права въз основа на други актове, предвидени в член 25 от Регламент (ЕС) 2018/1725, или в съответствие с глава IX от същия регламент, или с техните учредителните актове и целта на такова ограничение от тази друга институция, орган, служба или агенция на Съюза биха били застрашени, ако EASO не прилага еквивалентно ограничение по отношение на същите лични данни;
                        
                     
                           б)
                        
                        
                           когато компетентният орган на държава членка има право да ограничи упражняването на тези права въз основа на актовете, посочени в член 23 от Регламент (ЕС) 2016/679 на Европейския парламент и на Съвета (3), или съгласно национални мерки за транспониране на член 13, параграф 3, член 15, параграф 3 или член 16, параграф 3 от Директива (ЕС) 2016/680 на Европейския парламент и на Съвета (4) и целта на такова ограничение от страна на компетентния орган на държава членка ще бъде застрашена, ако EASO не прилага еквивалентно ограничение по отношение на едни и същи лични данни;
                        
                     
                           в)
                        
                        
                           когато упражняването на тези права може да застраши сътрудничеството на EASO с трети държави или международни организации при изпълнението на задачите ѝ.
                        
                     Преди да наложи ограниченията в обстоятелствата, посочени в букви а) и б) от първа алинея, EASO се консултира със съответната институция, орган, служба или агенция на Съюза или компетентния орган на държава членка, освен ако за EASO не е ясно, че налагането на ограничение е предвидено в един от актовете, посочен в този букви.
            
            
               3.   В уведомленията за защита на данните или регистрите по смисъла на член 31 от Регламент (ЕС) 2018/1725, публикувани на уебсайта и в интранета на EASO, от които субектите на данни получават информация за своите права в рамките на дадена процедура, EASO включва информация, свързана с потенциалното ограничаване на тези права. Информацията показва правата, които може да бъдат ограничени, причините и потенциален срок.
               Без да се засягат разпоредбите на член 5, параграф 2, EASOсъщо така уведомява без ненужно забавяне и в писмена форма, ако е целесъобразно, индивидуално всички субекти на данни, считани за лица, заинтересовани от специфичната операция по обработване, за техните права във връзка с настоящи или бъдещи ограничения.
            
            
               4.   Всяко ограничение е необходимо и пропорционално, като се имат предвид рисковете за правата и свободите на субектите на данни, и е съобразено със същността на основните права и свободи в демократичното общество.
            
            
               5.   Ако се обмисля налагане на ограничение, се извършва тест на необходимостта и пропорционалността въз основа на настоящите правила. Това се документира чрез записка за вътрешна оценка за целите на отчетността за всеки отделен случай.
            
            
               6.   Ограничението се отменя, когато обосноваващите го обстоятелства вече не се прилагат, по-специално, когато се счита, че с упражняването на ограничено право вече не би се отменил ефектът на наложеното ограничение или то не би имало неблагоприятно въздействие върху правата или свободите на други субекти на данни.
            
         
         
            Член 4
            Преглед от длъжностното лице за защита на данните
            
               1.   Без ненужно забавяне се уведомява длъжностното лице наEASO за защита на данните при всяко ограничаване от администратора на прилагането на правата на субектите на данни или разширяване на ограничението в съответствие с настоящото решение. Администраторът предоставя на длъжностното лице за защита на данните достъп до регистъра, съдържащ оценката на необходимостта и пропорционалността на ограничението, и документира в регистъра датата, на която е уведомил длъжностното лице за защита на данните. Длъжностното лице за защита на данните участва в цялата процедура, докато ограничението не бъде премахнато.
            
            
               2.   ДЛЗД може да изиска от администратора в писмен вид да преразгледа прилагането на ограниченията. Администраторът уведомява ДЛЗД относно резултата от искането за преразглеждане.
            
            
               3.   Администраторът уведомява ДЛЗД, когато ограничението е отменено.
            
         
         
            Член 5
            Ограничаване на правото на информация, която да бъде предоставена на субекта на данни
            
               1.   В надлежно обосновани случаи и в условията, предвидени в настоящото решение, администраторът може да ограничава правото на информация, която да бъде предоставена на субекта на данни, в контекста на следните операции по обработване:
               
                           а)
                        
                        
                           провеждане на административни проверки и дисциплинарни производства;
                        
                     
                           б)
                        
                        
                           предварителни дейности, свързани със случаи на потенциални нередности, докладвани на OLAF;
                        
                     
                           в)
                        
                        
                           процедури за подаване на сигнали за нередности;
                        
                     
                           г)
                        
                        
                           (формални и неформални) процедури, свързани със случаи на тормоз;
                        
                     
                           д)
                        
                        
                           обработване на вътрешни и външни оплаквания;
                        
                     
                           е)
                        
                        
                           вътрешни одити;
                        
                     
                           ж)
                        
                        
                           разследванията, извършени от длъжностното лице за защита на данните, в съответствие с член 45, параграф 2 от Регламент (ЕС) 2018/1725;
                        
                     
                           з)
                        
                        
                           разследвания на сигурността (на ИТ), провеждани на вътрешно ниво или с участието на външни служители (например CERT-EU).
                        
                     
            
               2.   Когато ограничава изцяло или частично правото на информация, която да бъде предоставена на субекта на данни, посочено в членове 14—16 от Регламент (ЕС) 2018/1725, EASO посочва причините за ограничението, правното основание(я) в съответствие с член 3 от настоящото решение, включително оценка на необходимостта и пропорционалността на ограничението.
               Този документ и, ако е приложимо, документите, съдържащи основните фактологични и правни елементи, се вписват в регистъра. При поискване те се предоставят на Европейския надзорен орган по защита на данните.
            
            
               3.   Ограничението, посочено в параграф 2, продължава да се прилага, докато причините за него продължават да са валидни.
               Когато причините за ограничението вече не са приложими, EASOпредоставя информация на субекта на данните за основните причини, на които се основава прилагането на ограничението. Същевременно EASO уведомява субекта на данните за правото да подаде жалба до Европейския надзорен орган по защита на данните по всяко време или да потърси защита по съдебен ред пред Съда на Европейския съюз („Съда“).
               EASO преразглежда прилагането на ограничението на всеки шест месеца, считано от приемането му, и при приключване на съответната проверка, процедура или разследване. След това на всеки шест месеца администраторът осъществява наблюдение върху необходимостта от запазване на всяко едно ограничение. Тестът на необходимостта и пропорционалността, посочен в член 3, параграф 5, се провежда и в рамките на всеки периодичен преглед, след извършване на оценка на това дали фактическите и правните причини за ограничение все още са валидни.
            
         
         
            Член 6
            Ограничаване на правото на субекта на данни на достъп
            
               1.   В надлежно обосновани случаи и в условията, предвидени в настоящото решение, ако е необходимо и пропорционално, администраторът може да ограничава правото на достъп на субекта на данни в контекста на следните операции по обработване:
               
                           а)
                        
                        
                           провеждане на административни проверки и дисциплинарни производства;
                        
                     
                           б)
                        
                        
                           предварителни дейности, свързани със случаи на потенциални нередности, докладвани на OLAF;
                        
                     
                           в)
                        
                        
                           процедури за подаване на сигнали за нередности;
                        
                     
                           г)
                        
                        
                           (формални и неформални) процедури, свързани със случаи на тормоз;
                        
                     
                           д)
                        
                        
                           обработване на вътрешни и външни оплаквания;
                        
                     
                           е)
                        
                        
                           вътрешни одити;
                        
                     
                           ж)
                        
                        
                           разследванията, извършени от длъжностното лице за защита на данните, в съответствие с член 45, параграф 2 от Регламент (ЕС) 2018/1725;
                        
                     
                           з)
                        
                        
                           разследвания на сигурността (на ИТ), провеждани на вътрешно ниво или с участието на външни служители (например CERT-EU).
                        
                     
                           и)
                        
                        
                           разглеждане на молби на членовете на персонала за достъп до медицинските им картони.
                        
                     Когато субектите на данни поискат достъп до личните си данни, обработвани в контекста на един или повече конкретни случаи или за конкретна операция по обработване, в съответствие с член 17 от Регламент (ЕС) 2018/1725, EASOограничава оценката си на искането единствено до тези лични данни.
            
            
               2.   Когато ограничава изцяло или частично правото на достъп, посочено в член 17 от Регламент (ЕС) 2018/1725, EASO предприема следните стъпки:
               
                           а)
                        
                        
                           в отговор на съответното искане информира засегнатия субект на данните за приложеното ограничение и за принципните причини за него, както и за възможността за подаване на жалба до Европейския надзорен орган по защита на данните или за търсене на защита по съдебен ред пред Съда;
                        
                     
                           б)
                        
                        
                           в записка за вътрешна оценка документира причините за ограничаването, включително оценката на необходимостта и пропорционалността на ограничението и неговата продължителност.
                        
                     Ограниченията, наложени на правото на достъп на членовете на персонала до медицинските им картони, се отнасят само до искания на членовете на персонала за пряк достъп до медицински данни от психологическо или психиатрично естество, когато оценка, направена за всеки отделен случай, показва, че е необходим непряк достъп за защита на субекта на данните. Достъп до такива данни се предоставя чрез лекар, назначен от съответния субект на данните. Лекарят по избор на субекта на данни получава достъп до цялата информация и дискреционно правомощие да решава как и какъв достъп да предостави на субекта на данните.
               Предоставянето на информацията, посочена в буква а), може да бъде отложено, пропуснато или отказано, ако има вероятност да отмени ефекта на ограничението в съответствие с член 25, параграф 8 от Регламент (ЕС) 2018/1725.
               EASOпреразглежда прилагането на ограничението на всеки шест месеца, считано от приемането му, и при приключване на съответната проверка, процедура или разследване. След това на всеки шест месеца администраторът осъществява наблюдение върху необходимостта от запазване на всяко едно ограничение.
               Тестът на необходимостта и пропорционалността, посочен в член 3, параграф 5, се провежда и в рамките на всеки периодичен преглед, след извършване на оценка на това дали фактическите и правните причини за ограничение все още са валидни.
            
            
               3.   Този документ и, ако е приложимо, документите, съдържащи основните фактологични и правни елементи, се вписват в регистъра. При поискване те се предоставят на Европейския надзорен орган по защита на данните.
            
         
         
            Член 7
            Ограничаване на правата на субекта на данни за коригиране, изтриване и ограничаване на обработването
            
               1.   В надлежно обосновани случаи и в условията, предвидени в настоящото решение, ако е необходимо и целесъобразно, администраторът може да ограничава правата на коригиране, изтриване и ограничаване на обработването в контекста на следните операции по обработване:
               
                           а)
                        
                        
                           провеждане на административни проверки и дисциплинарни производства;
                        
                     
                           б)
                        
                        
                           предварителни дейности, свързани със случаи на потенциални нередности, докладвани на OLAF;
                        
                     
                           в)
                        
                        
                           процедури за подаване на сигнали за нередности;
                        
                     
                           г)
                        
                        
                           (формални и неформални) процедури, свързани със случаи на тормоз;
                        
                     
                           д)
                        
                        
                           обработване на вътрешни и външни оплаквания;
                        
                     
                           е)
                        
                        
                           вътрешни одити;
                        
                     
                           ж)
                        
                        
                           разследванията, извършени от длъжностното лице за защита на данните, в съответствие с член 45, параграф 2 от Регламент (ЕС) 2018/1725;
                        
                     
                           з)
                        
                        
                           разследвания на сигурността (на ИТ), провеждани на вътрешно ниво или с участието на външни служители (напр. CERT-EU).
                        
                     
            
               2.   Когато ограничава изцяло или частично прилагането на правата на субекта на данни на коригиране, изтриване или ограничаване на обработването, посочено в член 18, член 19, параграф 1 и член 20, параграф 1 съответно от Регламент (ЕС) 2018/1725, EASO предприема необходимите стъпки, посочени в член 6, параграф 2 от настоящото решение, и вписва това в регистъра в съответствие с член 6, параграф 3 от него.
            
         
         
            Член 8
            Ограничаване на правата на съобщаване на субекта на данни за нарушение на сигурността на личните данни и поверителност на електронните съобщения
            
               1.   В надлежно обосновани случаи и в условията, предвидени в настоящото решение, ако е необходимо и целесъобразно, администраторът може да ограничава правото на съобщаване на субекта на данните за нарушение на сигурността на личните данни в контекста на следните операции по обработване:
               
                           а)
                        
                        
                           провеждане на административни проверки и дисциплинарни производства;
                        
                     
                           б)
                        
                        
                           предварителни дейности, свързани със случаи на потенциални нередности, докладвани на OLAF;
                        
                     
                           в)
                        
                        
                           процедури за подаване на сигнали за нередности;
                        
                     
                           г)
                        
                        
                           обработване на вътрешни и външни оплаквания;
                        
                     
                           д)
                        
                        
                           вътрешни одити;
                        
                     
                           е)
                        
                        
                           разследванията, извършени от длъжностното лице за защита на данните, в съответствие с член 45, параграф 2 от Регламент (ЕС) 2018/1725;
                        
                     
                           ж)
                        
                        
                           разследвания на сигурността (на ИТ), провеждани на вътрешно ниво или с участието на външни служители (например CERT-EU).
                        
                     
            
               2.   В надлежно обосновани случаи и в условията, предвидени в настоящото решение, ако е необходимо и целесъобразно, администраторът може да ограничава правото на поверителност на електронните съобщения в контекста на следните операции по обработване:
               
                           а)
                        
                        
                           провеждане на административни проверки и дисциплинарни производства;
                        
                     
                           б)
                        
                        
                           предварителни дейности, свързани със случаи на потенциални нередности, докладвани на OLAF;
                        
                     
                           в)
                        
                        
                           процедури за подаване на сигнали за нередности;
                        
                     
                           г)
                        
                        
                           формални процедури, свързани със случаи на тормоз;
                        
                     
                           д)
                        
                        
                           обработване на вътрешни и външни оплаквания;
                        
                     
                           е)
                        
                        
                           разследвания на сигурността (на ИТ), провеждани на вътрешно ниво или с участието на външни служители (например CERT-EU).
                        
                     
            
               3.   Когато ограничава правото на съобщаване за нарушение на сигурността на личните данни на субекта на данните или поверителността на електронните съобщения, посочени съответно в членове 35 и 36 от Регламент (ЕС) 2018/1725, EASO посочва и вписва в регистъра причините за ограничението в съответствие с член 5, параграф 2 от настоящото решение. Прилага се и член 5, параграф 3 от настоящото решение.
            
         
         
            Член 9
            Влизане в сила
            Настоящото решение влиза в сила в деня след публикуването му в Официалния вестник на Европейския съюз.
         
         
            Съставено в Valletta Harbour на 6 юли 2020 година.
            
               
                  За Европейската служба за подкрепа в областта на убежището
               
               David COSTELLO
               
                  Председател на управителния съвет
               
            
         
         
            (1)  . ОВ L 295, 21.11.2018 г., стр. 39.
         
            (2)  . ОВ L 132, 29.5.2010 г., стр. 11.
         
            (3)  . Регламент (ЕС) 2016/679 на Европейския парламент и на Съвета от 27 април 2016 година относно защитата на физическите лица във връзка с обработването на лични данни и относно свободното движение на такива данни и за отмяна на Директива 95/46/ЕО (Общ регламент относно защитата на данните), ОВ L 119, 4.5.2016 г., стр. 1.
         
            (4)  . Директива (ЕС) 2016/680 на Европейския парламент и на Съвета от 27 април 2016 година относно защитата на физическите лица във връзка с обработването на лични данни от компетентните органи за целите на предотвратяването, разследването, разкриването или наказателното преследване на престъпления или изпълнението на наказания и относно свободното движение на такива данни, и за отмяна на Рамково решение 2008/977/ПВР на Съвета, ОВ L 119, 4.5.2016 г., стр. 89.